མཁས་དབང་ཀུན་དགའ་རིག་འཛིན་ལགས་ཀྱིས་སྔར་ནས་ད་བར་ཐུགས་ལྷོད་པོར་མ་བཞུགས་པར།སྒོ་གསུམ་གཅིག་སྡུད་ཀྱིས་བོད་ཀྱི་གནམ་རིག་སྐར་རྩིས་བྱ་གཞག་གོང་དུ་སྤེལ་ཕྱིར་རིགས་པའི་གཞུང་ལུགས་ཕུན་སུམ་ཇེ་ཚོགས་སུ་གཏོང་བའི་ཐད་སྐར་རྩིས་སྐོར་གྱི་དཔྱད་རྩོམ་དང་ཞིབ་འཇུག་གྲུབ་འབྲས་ཧ་ཅང་མང་པོ་འཇོག་གནང་མཛད་ཡོད་པ་ནི་བསམས་པ་ཙམ་གྱིས་ཧ་ལས་དགོས་པ་ཞིག་དང་།ཐོས་པ་ཙམ་གྱིས་གུས་བཀུར་ཞུ་འོས་པ་ཞིག་ཏུ་གྱུར་ཡོད་ཅིང་།ལག་ལེན་གྱི་གྲུབ་འབྲས་དངོས་ལ་བརྟེན་ནས་ལྗོངས་ཕྱི་ནང་གི་སྐར་རྩིས་རིག་པར་བྱང་བ་ཚང་མས་ཁོང་ནི་སྐར་རྩིས་རིག་པའི་ཐད་ཀྱི་དབང་གྲགས་ལྡན་པའི་མཁས་པར་བརྩི་གི་ཡོད་པ་རེད།